Document ID: /roh_data/filtered/fineweb-2-filterrobots_roh.jsonl.gz/51279

Passa 1'400 persunas hajan dumandà il mais passà per asil. Quai èn bun 40% dapli ch'il matg avant in onn. Las bleras dumondas sajan vegnidas da persunas or da la Tirchia e l'Afganistan, sco il Secretariat da stadi per la migraziun SEM scriva.
Ultra da quai han bun 14'000 fugitivas e fugitivs or da l'Ucraina survegnì il matg il status da protecziun S. Fatg ina dumonda per survegnir il status da protecziun han passa 9'500 persunas durant il mais da matg. Tut en tut han uss passa 51'000 fugitivas e fugitivs da l'Ucraina survegnì il status spezial.